જોકે એક વાત તો દરેક જણ સ્વીકારશે કે તડામઝીક મુશળધાર વરસાદમાં આપણી છત્રી નવીનક્કોર હોય કે ગમે એટલી સારી હોય પણ આપણે પલળ્યાં વિના રહી ન શકીએ. જોકે હવે આ પ્રૉબ્લેમનું સૉલ્યુશન પણ આવી ગયું છે. છત્રીઓ બનાવતી લંડન બેઝ એક કંપનીએ હેલ્મેટના શેપની છત્રીઓ લૉન્ચ કરી છે. આપણી નૉર્મલ છત્રીઓ ભારે પવનમાં કાગડો બની જાય છે, જે આમાં નહીં બને. ભારે પવનમાં પણ આ છત્રી ટકી રહેશે. લગભગ ૬૫ સેન્ટિમીટરનો ઘેરાવો ધરાવતી આ છત્રીનું વજન અડધો કિલો છે. જેની કિંમત ૨૫ પાઉન્ડ એટલે કે ૨૧૫૮ રૂપિયા છે. અત્યારે યુનાઇટેડ કિંગ્ાડમમાં લૉન્ચ થયેલી આવી છત્રીઓ ટૂંક સમયમાં ભારતીય બજારોમાં પણ જોવા મળે એ દિવસો દૂર નથી.